ไฟแนนซ์ทูเดย์
&#8216;ถ้าคุณต้องการประสบความสำเร็จมากขึ้นหนึ่งเท่าตัว จงเพิ่มความล้มเหลวเป็นสองเท่าตัว&#8217;
30 ต.ค. 2565

‘ถ้าคุณต้องการประสบความสำเร็จมากขึ้นหนึ่งเท่าตัว จงเพิ่มความล้มเหลวเป็นสองเท่าตัว’
โดย..ต้นกล้า
ประเวช องอาจสิทธิกุล เลขาธิการสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) บอกว่า จากการรับประกันภัยนาข้าวที่มีพื้นที่ทำประกันร่วม 1.1 ล้านไร่นั้น คปภ. ประเมินว่า น่าจะมีการเคลมทั้งหมด แต่ตัวเลขความเสียหายที่ชัดเจนยังประเมินไม่ได้ ขึ้นกับอายุของข้าวที่เสียหาย และคงต้องรอให้น้ำที่ท่วมลดลงก่อน จึงจะเข้าไปประเมินได้ แต่กระบวนการจ่ายสินไหมทดแทนนั้น คปภ. จะทำงานเชิงรุก ประเมินเท่าที่ทำได้ไปก่อน
สำหรับการรับประกันภัยนาข้าวในปีต่อไปนั้น ยังคงเดินหน้าต่อไป แต่เบี้ยประกันจะเพิ่มขึ้นหรือไม่นั้น ปัจจัยสำคัญอยู่ที่มาตรการบริหารความเสี่ยงที่ชัดเจนด้วย ซึ่งเชื่อว่าหากความเสี่ยงมีมากขึ้น เบี้ยประกันก็ย่อมแพงขึ้นเป็นธรรมดา
ด้าน ธีระชัย ภูวนาถนรานุบาล รมว.คลัง ระบุว่า จะผลักดันให้มีการทำประกันภัยนาข้าว เป็นภาคบังคับสำหรับลูกค้าธนาคารเพื่อการเกษตรและสหกรณ์การเกษตร (ธ.ก.ส.)
ขณะที่ ลักษณ์ วจนานวัช ผู้จัดการ ธ.ก.ส. เชื่อว่า หากมีการทำนาเพียง 2 ครั้งจากปกติ 3 ครั้ง เพื่อใช้ช่วงที่นาว่างเป็นพื้นที่รับน้ำ รวมถึงการบังคับให้ลูกค้า ธ.ก.ส.ทุกราย ต้องทำประกันความเสี่ยงก็จะลดลง จึงน่าจะสามารถเจรจาให้มีการลดเบี้ยประกันลงจากเดิม 169 บาทต่อไร่ได้
ธ.ก.ส.ประเมินว่า มีเกษตรกรทำประกันภัยทั้งสิ้น 5.7 หมื่นราย คิดเป็นพื้นที่นาข้าว 1 ล้านไร่ คิดเป็นค่าเบี้ยประกัน 140 ล้านบาท คาดว่าจะต้องจ่ายสินไหมทดแทนไม่เกิน 1,400 ล้านบาท เรียกว่าโดนไปเต็มๆ m